
Structuri de date omogene

O structură de date omogene are toate componentele de acelaşi tip.
Ex: vectorii, matricile formate din numere întregi / numere reale / caractere

Lista
	Lista este o structură de date de tip secvenţial formată dintr-o succesiune de elemente de acelaşi tip. 

Lista poate fi:
a) simplu înlănțuită
b) dublu înlănțuită

a) Într-o listă simplu înlănțuită fiecare element are un succesor (excepție: ultimul element al listei).
b) Într-o listă dublu înlănțuită fiecare element are un succesor (excepție: ultimul element al listei) și un predecesor (excepţie: primul element din listă).

Operaţii elementare asupra listei:
- crearea listei (la început va fi vidă n=0; // n = nr. de elemente)
- inserare element (pe o poziție poz dată)
- eliminare element (de pe o poziție dată poz)
- accesarea element (ex: pentru afișare/ căutare/ contorizare/ memorare într-o variabilă)
- afişare elemente din listă 

Implementarea (statică a) listei se face folosind un vector.

Stiva
Stiva este un tip particular de listă: inserarea unui element şi operaţia de extragere a unui element se realizează la un singur capăt - vârful stivei.
Stiva funcţionează după principiul LIFO (Last In First Out).

Operaţii elementare asupra stivei:
- crearea stivă (la început va fi vidă; int varf=0; )
- inserare element în stivă (PUSH): 
- se verifică dacă stiva este plină (în acest caz nu putem efectua insearea)
- dacă stiva nu este plină:
- se măreşte vârful stivei
- se memorează noul element în vârful stivei
- extragere element din stivă (POP):
	- se verifică dacă stiva este vidă (în acest caz nu putem efectua ștergerea)
- dacă stiva conține elemente:
- se afișează / memorează elementul din vârful stivei într-o variabilă
- se decrementează vârful stivei

- accesare element din vârful stivei (TOP):
- se afișeză / memorează într-o variabilă elementul din vârful stivei dacă stiva nu este vidă
- stare stivă (vidă / conține elemente / plină)

Coada
Coada este un tip particular de listă, pentru care operaţia de inserare a unui element se realizează la un capăt iar operaţia de extragere a unui element se realizează la celălalt capăt.
- Singurul element din coadă la care avem acces direct este cel de la început
- Trebuie cunoscute permanent capetele cozii (începutul cozii şi sfârşitul cozii)
- Coada este utilizată când informaţiile trebuie prelucrate în ordinea sosirii şi ele sunt memorate în coadă până când pot fi prelucrate (ex: coada de așteptare la un magazin)
- Coada funcţionează după principiul FIFO (First In First Out).

Operaţii elementare asupra unei cozi:
- crearea cozii (la început va fi vidă): int p=1, u=0;
- inserare element
- eliminare element
- accesare element

Inserare element în coadă:
- se verifică dacă coada nu este plină
- dacă coada nu este plină:
- se măreşte indicele de final al cozii (u) cu o unitate
- se memorează la sfârşit noul element

Eliminarea unui element din coadă
- se verifică dacă coada nu este vidă;
-dacă coada are elemente:
- se memorează elementul de la începutul cozii într-o variabilă
- se măreşte cu o unitate indicele de început (p) al cozii; 

Accesarea unui element din coadă:
- se afișează / memorează elementul într-o variabilă

Temă de laborator:
1) Implementați cu ajutorul unui meniu operațiile elementare pentru listă.
2) Implementați cu ajutorul unui meniu operațiile elementare pentru stivă.
3) Implementați cu ajutorul unui meniu operațiile elementare pentru coadă.

